|  |  |  |
| --- | --- | --- |
| REPUBLIKA  HRVATSKA  Međimurska županija  Općina Orehovica | Razina | 22 |
| AKT: **GODIŠNJI IZVJEŠTAJ O IZVRŠENJU PRORAČUNA**  **ZA 2016. GODINU** | RKDP | 33312 |
| Zakon o proračunu (NN 87/08,136/12 i 15/15) članak 108. stavak 1. točka 6 | Matični broj  OIB | 02542587  99677841113 |

**OBRAZLOŽENJE OSTVARENJA PRIHODA I PRIMITAKA,**

**RASHODA I IZDATAKA**

**ZA RAZDOBLJE 01.01.-31.12.2016.**

Proračun Općine Orehovica za 2016. godinu usvojen je na 14. sjednici Vijeća Općine Orehovica održanoj dana 01.12.2015 godine. Nadalje, 1. Izmjene i dopune Proračuna Općine Orehovica, Općinsko vijeće Općine Orehovica donijelo je na 20. sjednici Općinskog vijeća Općine Orehovica dana 21.12.2016. godine.

Tim izmjenama i dopunama proračuna Općine Orehovica planirani su ukupni prihodi i primitci u iznosu od 4.860.448,00 kuna, te ukupni rashodi i izdaci u iznosu od 4.835.054,27 kn. Razlika viška prihoda planirana je za pokriće manjka prihoda iz prethodnih godina u iznosu od 25.393,73 kn.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **PRIHODI/PRIMITCI**   |  | | --- | | U obračunskom razdoblju I-XII mjesec 2016. godine ostvareni su ukupni prihodi/primici u iznosu od 4.958.432,10 kn što je 102,02% ostvarenja godišnjeg plana, odnosno 103,8% ostvarenja promatranog obračunskog razdoblja u 2015. godini | | U istom proračunskom razdoblju 2015. godine Općina je od poreza na dohodak prihodovala 1.117.507,00 kune, dok je u 2016. prihodovala za 376.406,00 kuna više ili 1.493.913,00 kune. Razlog tome je poboljšanje gospodarskih pokazatelja u 2016. godini, ali isto tako i jedan od razloga je svakako i učinkovitija naplata istoga. | | U odnosu na isto obračunsko razdoblje prošle godine ostvareni prihodi poslovanja iznosili su 4.866.886,00 kn i veći su za 88.649,00 kuna tj 101,9%. | | U istom razdoblju 2015. godine općina je prihodovala pomoći iz proračuna u iznosu od 1.885.337.00 kn, dok je u 2016. godini prihodovala 1.513.106,00 kuna. Navedeno se odnosi na iznos tekuće pomoći iz državnog proračuna koja se prihodovala u iznosu od 1.036,026,00. Nadalje, Ministarstvo kulture je opremanje Doma kulture u Orehovici sufinanciralo iznosom od 50.000,00 kn, a Ministarstvo regionalnog razvoja za izgradnju sustava oborinske odvodnje u ulici Nikole Tesle u iznosu od 150.000,00 kuna. Za provođenje programa predškole sufinancirani je iznos od 980,00 kn. Međimurska županija sufinancirala je izradu klecala za crkvu u Podbrestu u iznosu od 26.000,00 kn, te 116.100,00 kn za pomoć za drva za ogrjev za socijalno ugrožena domaćinstva s područja Općine Orehovica. Iz županijskog proračuna na ime kapitalnih pomoći prihodovano je 84.000,00 kuna za sufinanciranje projektne dokumentacije za Kulturni centar u romskom naselju, te 50.000,00 kuna za sufinanciranje radova na mjesnom groblju u Podbrestu. Sukladno sporazumu o sufinanciranju Županijska uprava za ceste sufinancirala je 50% izgradnje odvodnog sustava d Orehovica i Podbrest III faza podfaza 2 u iznosu od 169.6014,64 kn. | | U istom proračunskom razdoblju 2015. godine Općina je od prihoda od dividendi uprihodovala 34.128,00 kn, dok je u istom razdoblju 2016. godine prihod iznosio 125.000,00 kn. Razlog tome je veći prihod od dividende javnog poduzeća Međimurje-plin d.o.o. u kojem općina Orehovica participira u vlasničkoj strukturi. | | Prihodi od komunalne naknade manji su za 5.379,00 kuna (2015 - 311.669,00 kuna, a 2016 -306.290,00 kuna) u odnosu na isto obračunsko razdoblje prošle godine. Unatoč tome što se kontinuirano provode mjere prisilne naplate, odašilju se opomene dužnicima, te se usmeno ili telefonski neplatiše upozoravaju o dugovanjima, teška gospodarska situacija pridonijela je činjenici da se sve teže naplaćuju dugovanja dužnika za komunalnu naknadu i naknadu za uređenje voda. | | Komunalni doprinosi su u istom razdoblju prošle godine naplaćeni u iznosu od 242.448,00 kn, dok je u istom razdoblju 2016. godine naplaćeno 290.883,00 kn. Dinamika punjenja navedenih prihoda uvelike ovisi o dinamici izdavanja rješenja o izvedenom stanju u postupcima ozakonjenja nezakonito izgrađenih objekata pri nadležnim državnim službama. U zadnjem kvartalu 2016. godine već se primjećuje manji intenzitet izdavanja rješenja, što znači da je proces ozakonjenja za Općinu Orehovica pri kraju. | | Sukladno točci IV Okružnice o predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika jedinica lokalne i područne (regionalne) samouprave za razdoblje od 01.01.-31.12.2016. mjesni odbori, te od ove godine i Vijeće romske nacionalne manjine djeluju u okviru Općine Orehovica, tj. ne posluju preko vlastitog računa. | | Tijekom izvještajnog razdoblja 1-12 2016 Općina Orehovica prodala je jedno gradilište u Podbrestu, te je tako prihodovala dio od prodaje istoga u iznosu od 60.330,00 kuna. Ukupna cijena gradilišta iznosila je 120.330,00 kn, te je kupac navedenu cijenu trebao otplatiti do kraja 2016. godine. Međutim, izmjenama (aneksom) ugovora prolongirana je naplata i to obročno plaćanje ostatka duga od 60.000,00 kuna u 5 jednakih rata do 25.05.2017. godine. | | Isto tako na žiro račun Općine Orehovica s naslova naplaćenih sredstava po otkupu stanova na kojima je postojalo stanarsko pravo doznačena su sredstva u iznosu od 31.215,93 kn , o čemu nas Privredna banka Zagreb mjesečno izvještava. Daljnje aktivnosti oko same naplate istih sredstava od Općine Mala Subotica su se intenzivirale, te se očekuje završetak spora i naplata sredstava u 2017. godini. | |
| **II RASHODI/IZDACI**  U obračunskom razdoblju I-XII mjesec 2016. godine ostvareni su ukupni rashodi u iznosu 4.105.676,39 kuna, što je 86,72% ovogodišnjeg plana, ili 92,9% promatranog obračunskoga razdoblja prošle godine.  Rashodi za zaposlene iznose 583.017,00 kn, što je za 13,5% veći rashod nego u istom razdoblju prošle godine. Razlog tome je što je Hrvatski zavod za zapošljavanje u okviru mjere javnih radova različitim obimom odobravao zapošljavanje i sufinanciranje istih nego prošle godine. U 2016. godini, na ime prihoda za zapošljavanje osoba u javnim radovima Općina Orehovica je od Hrvatskog zavoda za zapošljavanje prihodovala iznos od 267.017,83 kn.  Veće odstupanje od planiranog rashoda desilo se u posebnom dijelu proračuna vezan uz program Upravljanje imovinom, aktivnost Cestogradnja – rashod za izgradnju Pješačko-biciklističke staze u ulici Zrinskih (konto 4213111) za koju je bio planiran rashod od 24.150,00 kuna, dok je u 2016. izvršeno 43.440,14 kuna. Naime Sukladno sporazumu o zajedničkom financiranju izvođenja radova Rekonstrukcije kružnog raskrižja u Orehovici na ŽC2022/LC 20037 između ostalog je utvrđeno da uređenje pješačko-biciklističke staze ŽUC i Općina Orehovica financiraju u omjeru 50:50 prema stvarno izvedenim radovima, te se ŽUC obvezuje Općini dostaviti ovjerene preslike mjesečnih situacija, te okončanu situaciju. U trenutku planiranja Izmjena i dopuna proračuna Općine Orehovica je od ŽUC-a pribavila podatke o 2. i 3. situaciji, a podatke o stanju radova u tom trenutku nisu bili dostavljeni Općini. Tek dana 31.01.2017. godine Općina Orehovica zaprimila je zahtjeva za doznakom sredstava i 4. i 58. okončanu situaciju. 4 privremena situacija br 16303/1/4 bila je ovjerena 20.10.2016. godine, dok je 5. okončana situacija zaključno s mjesecom prosincem ispostavljena 30.12.2016. godine, a ovjerena 20.01.2017. godine.  Neutrošena sredstva (žiro račun i blagajna ) na početku obračunskog razdoblja iznosila su 60.176,00 kune, a krajem obračunskog razdoblja iznose 876.867,64 kune.  Navedena stanja sredstava na početku i na kraju obračunskog razdoblja sadrže sredstva Hrvatskih voda d.d. za koje se ubire naknada za uređenje voda (9.782,14 kn), a ne iskazuje se niti u prihodima, niti u rashodima proračuna.  Sukladno točci XII Okružnice o sastavljanju i predaji financijskih izvještaja za razdoblje 1-6 2016 Općina Orehovica je uvažila obavijest te je pravovremeno planirala sredstva u proračunu za izvršenje povrata poreza koji se je počeo izvršavati tijekom mjeseca kolovoza 2016. godine.  Stanje nepodmirenih obveza na početku godine iznosilo je 353.866,00 kuna, a na kraju obračunskog razdoblja iznosi 313.599,91 kn. 159.249,82 kuna obveze prema Hrvatskim vodama koje se tiču nenaplaćenih prihoda od naknade za uređenje voda po odaslanim uplatnicama zajedno s komunalnom naknadom, i za tuđe prihode (legalizacija) - 14.157,14 kn. Obveze za zaposlene iznose 27.482,07, obveze za izgradnju Pješačko-biciklističke staze u Orehovici 18.829,13 kn, obveze za sufinanciranje dječjeg vrtića iznose 21.100,00 dok ostale obveze iznose 72.781,74 kune.  Tijekom izvještajnog razdoblja općina nije imala prihode od vlastite djelatnosti, jer nema ustrojenu takovu djelatnost. Općina nije davala nikakve zajmove. |